ЕУРАЗИЯЛЫҚ ЭКОНОМИКАЛЫҚ  КОМИССИЯ 
КЕҢЕС
ШЕШІМ

1.  жылғы «03»  қараша                № 80                               Астана қаласы
 	
Еуразиялық экономикалық одақ шеңберінде 
тиісті дистрибьюторлық практика қағидаларын бекіту туралы

2014 жылғы 29 мамырдағы Еуразиялық экономикалық одақ туралы шарттың 30-бабына, 2014 жылғы 23 желтоқсандағы Еуразиялық экономикалық одақ шеңберінде дәрілік заттар айналысының бірыңғай қағидаттары мен қағидалары туралы келісімнің 11-бабына, Жоғары Еуразиялық экономикалық   кеңестің  2014 жылғы  23  желтоқсандағы №98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 85-тармағына және Жоғары Еуразиялық экономикалық кеңестің «Еуразиялық экономикалық одақ шеңберінде дәрілік заттар айналысының бірыңғай қағидаттары мен қағидалары туралы келісімді іске асыру туралы» 2014 жылғы 23 желтоқсандағы № 108 шешіміне сәйкес Еуразиялық экономикалық комиссия Кеңесі шешті:
1. Қоса беріліп отырған Еуразиялық экономикалық одақ шеңберінде тиісті дистрибьюторлық практика қағидалары бекітілсін.
2. Осы Шешіммен бекітілген Қағидалар 2014 жылғы 23 желтоқсандағы Еуразиялық экономикалық одақ шеңберінде дәрілік заттар айналысының бірыңғай қағидаттары мен қағидалары туралы келісімге Армения Республикасының  қосылуы туралы 2015 жылғы 2 желтоқсанда қол қойылған хаттама күшіне енген күннен бастап 1 жыл өткен соң күшіне енеді.
3.Осы Шешім 2014 жылғы 23 желтоқсандағы Еуразиялық экономикалық одақ шеңберінде дәрілік заттар айналысының бірыңғай қағидаттары мен қағидалары туралы келісімге Армения Республикасының қосылуы туралы 2015 жылғы 2 желтоқсанда қол қойылған хаттама күшіне енген күннен бастап күнтізбелік 10 күн өткен соң, бірақ осы Шешім ресми жарияланған күннен бастап ерте дегенде күнтізбелік 10 күн өткен соң күшіне енеді. 

Еуразиялық экономикалық комиссия Кеңесінің
2016 жылғы 3  қарашадағы  № 80 шешімімен
БЕКІТІЛГЕН

Еуразиялық экономикалық одақ шеңберінде 
тиісті дистрибьюторлық практика 
ҚАҒИДАЛАРЫ

[bookmark: Par38]I. Жалпы ережелер
1. Осы Қағидалар сапаны қамтамасыз ету жүйесінің бөлігі болып табылады және дәрілік заттарды сақтау, тасымалдау тәртібін, дәрілік заттардың дистрибьюциясына қойылатын бірыңғай талаптарды белгілейді, сондай-ақ олардың жеткізудің бүкіл тізбегі бойынша тағайындалуына сәйкес дәрілік заттардың сапа көрсеткіштерін тұрақты бақылауды қамтамасыз етеді.
2. Осы Қағидалардың талаптары ведомстволық тиесілігі мен меншік нысанына тәуелсіз дистрибьюторлар мен дәрілік заттарды өндірушілерді қоса алғанда, олардың орындайтын функцияларына сәйкес дәрілік заттардың дистрибьюциясына қатысатын барлық тұлғаларға қатысты қолданылады. 
Тиісті дистрибьюторлық практиканың мақсаты жеткізудің бүкіл тізбегі бойынша дәрілік заттардың сапасын, қауіпсіздігін және тиімділігін қамтамасыз ету үшін қажетті сақтау, тасымалдау және таратудың тиісті талаптарын сақтау, сондай-ақ жеткізу тізбегіне фальсификацияланған дәрілік заттардың еніп кету қаупін болдырмау болып табылады.
Осы Қағидалар талаптарын сақтау жеткізу тізбегін бақылауды қамтамасыз етеді және дәрілік заттардың сапасы мен тұтастығын сақтауға мүмкіндік береді.
3. Еуразиялық экономикалық одаққа мүше мемлекеттер (бұдан әрі тиісінше – мүше мемлекеттер, Одақ) дәрілік заттар дистрибьюциясының жекелеген кезеңдерін реттейтін және осы Қағидаларға қайшы келмейтін нормативтік құқықтық актілер қабылдауға құқылы (мысалы, есірткі, психотроптық дәрілік заттар немесе олардың прекурсорлары тобына жатқызылатын дәрілік заттардың, аса улы (жоғары уытты) қосылыстар тобына жатқызылатын дәрілік заттардың, сәулені иондаушы көз болып табылатын дәрілік заттардың дистрибьюциясы кезеңдері).
[bookmark: _Toc156629537][bookmark: _Toc153679937][bookmark: _Toc153677772][bookmark: _Toc153677370]II. Анықтамалар
4. Осы Қағидалардың мақсаттары үшін мыналарды білдіретін ұғымдар пайдаланылады:
«валидация» – рәсімнің, процестің, жабдықтың, материалдың, операцияның немесе жүйенің берілген талаптарға сәйкес келетінін және оларды пайдалану тұрақты түрде алдын ала белгіленген қолайлы критерийлеріне сәйкес нәтижелерге алып келетінін дәлелдейтін құжатпен ресімделген іс-қимылдар;
«кері қайтару» – бұл өнімнің сапа ақауының бар-жоғына қарамай өндірушінің немесе дистрибьютордың мекенжайына дәрілік затты жөнелту;
«дистрибьютор» – дәрілік заттарды дистрибьюциялауды жүзеге асыруға, соның ішінде сақтауға және тасымалдауға рұқсат беретін құжаты бар және оларды дистрибьюциялау бойынша қызметті жүзеге асыратын көтерме сауда ұйымы;
«дистрибьюция» – дәрілік заттарды сатып алуға (сатып алуға, ие болуға), сақтауға, әкелуге (импорт), әкетуге (экспорт), көлемдерін шеутеусіз өткізуге (тұрғындарға өткізілуін қоспағанда) және тасымалдауға байланысты қызмет;
«аймақ» – әртүрлі функцияларды орындауға арнайы әзірленген орынжай немесе орынжайдың бір бөлігі;
«сапа» – тағайындалуы бойынша әрекет ету қабілетіне ықпал ететін дәрілік заттардың қасиеттері мен сипаттамаларының жиынтығы;
«біліктілік» – жабдықтың немесе қосалқы жүйелердің тиісті үлгіде жарақталғанын, дұрыс жұмыс істеп тұрғанын және іс жүзінде күтілетін нәтижелерге алып келетінін куәландыратын және растайтын құжат жүзінде ресімделген әрекеттер;
«тиісті дистрибьюторлық практика» – медициналық қызметті жүзеге асыратын ұйымдарды қоса алғанда, дәрілік заттардың өндірушіден бөлшек саудада өткізілуін немесе тұрғындарға босатылуын жүзеге асыратын субъектілерге дейінгі сақтау мен тасымалдауды қоса алғанда жеткізу тізбегінің барлық кезеңдері ішінде дәрілік заттардың сапасын қамтамасыз ететін және сапасының сақталуына кепілдік беретін жүйенің бөлігі болып табылатын практика; 
«дәрілік заттардың сапасын қамтамасыз ету» – дәрілік заттардың олардың тағайындалуына сәйкес сапа талаптарын қанағаттандыру мақсатында өткізілген барлық ұйымдастырушылық іс-шараларының жиынтығы;
«қауіпке шолу» – қауіпке қатысты жаңа білім мен тәжірибені ескере отырып (қажет болған жағдайда), қауіпті басқару процесінің нәтижелеріне шолу немесе мониторинг;
«қайтарып алу» – олардың талапқа сай емес сапасы анықталған немесе күрделі жағымсыз реакциялары анықталған жағдайда және дайындаушының, импорттаушының, дистрибьютордың, жеткізушінің немесе мүше мемлекеттің уәкілетті органының бастамасымен дәрілік заттарды жеткізу тізбегінен алып тастауға бағытталған іс-әрекет;
«қауіпті бағалау» – қауіптің маңыздылығын сандық және сапалық белгілілікті пайдалана отырып, болжалды қауіпті осы қауіп критерийлерімен салыстыру;
«шатастыру» – сақтау, тамысалдау, өткізу кезінде дәрілік заттардың бірнеше түрлерінің, әртүрлі серияларының және (немесе) партияларының араласып кетуі немесе өнімнің бір түрінің басқаларымен ауысып кетуі;
«сапа жөніндегі нұсқаулық» – ұйымның сапа жүйесін сипаттайтын және ұйымның барлық қызметін немесе тек оның бір бөлігін қамтитын құжат;
«сапа жүйесі» – сапа саласындағы саясатқа ендіруге және сапа саласында мақсаттарға қол жеткізуді қамтамасыз етуге бағытталған жүйенің барлық элементтерінің жиынтығы; 
«қойма» – дәрілік заттарды қабылдап алуға, сақтауға және өткізуге арналған мамандандырылған орынжайлар, жабдықтар, техникалық құралдар кешені;
«сапаны басқару» – сапа бойынша талаптарды орындау үшін пайдаланылатын және өнімнің тіршілік ету циклының барлық кезеңдерінде үрдісті басқаруға, қанағаттанарлықсыз қызмет ету себептерін жоюға бағытталған жедел сипаттағы қызмет әдістері мен түрлері;
«сапаға арналған қауіптерді басқару» – олардың тіршілік ету циклы бойына дәрілік заттарды бағалау, бақылау, ақпарат алмасу және сапаға арналған қауіптерге шолу жүйелік процесі;
«фальцификацияланған дәрілік заттар» – дистрибьюцияның пайдаланылған арналарына қатысты жазбалар мен құжаттарды қоса алғанда, олардың құрамы және (немесе) өндірушісі, сондай-ақ жеткізулер туралы сенімсіз ақпаратпен заңға қайшы және әдейі жабдықталған дәрілік заттар.
Осы Қағидалардың мақсаттары үшін:
«негізгі кезең» және «айтарлықтай өзгеріс» ұғымдары дәрілік зат сапасының көрсеткіштеріне ықпал етуге не нақты дистрибьютор жұмыс істейтін номенклатуралық позициялардың (дәрілік дефектуралардың) түрін ескере отырып оларды сақтау тұрақтылығын өзгертуге қабілетті кез келген процеске қатысты қолданылады;
дәрілік заттардың дистрибьюциясы жүйесінің кез келген процесіне немесе элементіне қатысты қолданылатын «айтарлықтай», «тиісті» және «жеткілікті» ұғымдары бұл процестің немесе элементтің осы Қағидалардың талаптарын орындауды қамтамасыз етуге және дәрілік зат сапасының көрсеткіштерінен кез келген ауытуды не нақты дистрибьютор жұмыс істейтін номенклатуралық позициялардың (дәрілік дефектуралардың) түрін ескере отырып оларды сақтау тұрақтылығының өзгерістерін дер кезінде орнататындай етіп сапаны қамтамасыз ету жүйесіне кепілдік беруге қабілетті екенін білдіреді;
клиенттер деп дистрибьютор шарттық қарым-қатынаста (шарттың ауызша немесе жазбаша нысанда ресімделгеніне қарамастан) болатын жеткізушілер, аутсорсингтік ұйымдар, дәрілік заттарды алушылар (сатып алушылар), сондай-ақ дәрілік заттар айналымы саласындағы барлық субъектілер және т.б. танылады;
«тексеру» ұғымы дистрибьюторлық тізбекте туындаған ауытқушылық пен дистрибьютор немесе аутсорсингтік ұйым орындаған негізде қаланған ықтимал факторлар арасындағы себеп-салдарлық байланысты орнатуды білдіреді.
III. Негізгі бөлім
1. Сапаны басқару
1.1. Қағидат
5. Дистрибьюторлар өздері жүзеге асыратын қызметке қатысты қауіптерді басқару міндеттерін, процестерін және қағидаттарын белгілейтін сапа жүйесін жасайды және қолдайды. Дистрибьюциямен байланысты барлық іс-әрекеттер нақты белгіленуі және талданауы тиіс. Көтерме өткізу процесінің негізгі кезеңдері (аса маңызды өзгерістерді қоса алғанда) негізделуі және қажет болған жағдайда валидацияланған болуы тиіс. Сапа жүйесінің қызмет етуіне жауапкершілік ұйым басшысына жүктеледі. Ұйым персоналы сапа жүйесінің қызмет етуіне байланысты міндеттерді тиісті түрде атқаруы тиіс.
1.2. Сапа жүйесі
6. Сапаны басқару жүйесі ұйымдастыру құрлымын, рәсімдерді, процестер мен ресурстарды, сондай-ақ жеткізілетін дәрілік заттардың сапасы мен тұтастығын сақтауды және сақтау және (немесе) тасымалдау процесінде олардың фальсификацияға ұшырамауын қамтамасыз ету үшін қажетті іс-әрекеттерді қамтиды.
7. Сапа жүйесі толығымен құжатталуы тиіс, оның тиімділігіне мониторинг және талдау жасалуы тиіс. Сапа жүйесіне қатысты персоналдың іс-әрекеттері тиісті жазбаша процедураларда сипатталуы қажет. Сапа жөніндегі нұсқаулықты немесе басқа ұқсас құжатты ендіру және өзекті күйде қолдау қажет. 
8. Ұйым басшысы сапа жүйесін ендіруді және өзекті күйде қолдауды қамтамасыз етуге арналған өкілеттіктер мен міндеттер берілген жауапты тұлғаны тағайындайды.
Сапа жүйесінің барлық бөліктері білікті персоналмен, саны жеткілікті орынжайлармен, жабдықпен және техникалық құралдармен тиісті түрде қамтамасыз етілуі тиіс. 
9. Сапа жүйесін құру, қолдау немесе өзгерту кезінде дистрибьютордың ұйымдастырушылық құрылымын, атқаратын жұмысы мен қызмет көрсету көлемін және қызметінің көп жоспарлылығын ескеру қажет. 
10. Дистрибьютерде пропорционалды және тиімді, сондай-ақ сапаға арналған қауіптерді басқару қағидаттарына негізделген болуы тиіс өзгерістерді басқару жүйесі ендірілген болуы тиіс.
11. Сапа жүйесі мыналарға кепілдік беруі тиіс:
а) дәрілік заттар осы Қағидалардың талаптары сақтала отырып сатып алынады, сақталады, тасымалданады, жеткізіледі немесе экспортталады;
б) ұйым басшысының міндеттері нақты белгіленген;
в) дәрілік заттар тиісті алушыларға келісілген уақыт кезеңінде жеткізіледі;
г) іс-әрекеттерді құжатпен рәсімдеу сәйкес іс-әрекеттерді орындау барысында немесе тікелей аяқталғаннан кейін жүзеге асырылады; 
д) белгіленген процедуралардан ауытқушылық құжатпен рәсімделеді және оларға қатысты тексерулер жүргізіледі;
е) қажетті түзету және сақтандыру іс-әрекеттері сапа үшін қауіптерді басқару қағидаттарына сәйкес ауытқушылықтарды жою және олардың туындауын ескерту үшін қолданылады.
1.3. Басқа тұлғаның орындауына берілетін қызметті басқару (аутсорсинг)
12. Сапа жүйесі аутсорсингке берілген және сатып алуға, сақтауға, тасымалдауға, жеткізуге немесе экспортқа қатысты қызметті бақылау мен талдауды қамтиды. Аутсорсинг бойынша қызмет сапа үшін ықтимал қауіптерді ескеруі және мыналарды қамтуы тиіс:
а) орындаушының шарт бойынша міндеттерді тиісті түрде орындауға жарамдылығын және құзыреттілігін бағалау, сондай-ақ орындаушыда мүше мемлекеттердің заңнамасына сәйкес қажетті рұқсат беру құжаттарының бар-жоғын тексеру;
б) тараптардың жауапкершілігін, өзара іс-қимыл және сапаға қатысты іс-шаралар шеңберіндегі іс-әрекеттері туралы ақпарат алмасу тәртібін белгілеу; 
в) орындаушының қызметіне мониторинг жүргізу және талдау, сондай-ақ жақсартуға қажетті шараларды белгілеу және тұрақты негізде ендіру.
1.4. Басшылық тарапынан мониторинг жүргізу және талдау
13. Ұйым басшылығы сапа жүйесінің кезеңдік шолуының нысандандырылған процесін белгілеуі тиіс. Шолу мыналарды қамтуы тиіс:
а) сапа жүйесінің мақсаттарға қол жеткізу дәрежесін бағалау; 
б) шағымдар саны, белгіленген нормалардан ауытқушылықтар, түзету және сақтандыру іс-әрекеттерінің тиімділігі, процестердегі өзгерістер, аутсорсинг бойынша қызмет туралы пікірлер, өзін-өзі тексеру процестері (қауіптерді талдау мен аудиттерді қоса алғанда), сыртқы бақылау (инспекциялар мен аудиттерді қоса алғанда) нәтижелері, анықталған сәйкессіздіктер, клиенттердің аудиттері секілді сапа жүйесі процестерінің тиімділігіне мониторинг жүргізу үшін пайдаланылуы мүмкін тиімділік көрсеткіштерін бағалау; 
в) нормативтік құқықтық актілерге, нұсқаулықтарға енгізілген өзгерістер, сондай-ақ сапаны басқару жүйесі ықпал етуі мүмкін сапамен байланысты жаңа жағдайлардың туындауы;
г) сапа жүйесінің тиімділігін арттыруы мүмкін инновациялар;
д) іскерлік ортадағы және алға қойылған мақсаттардағы өзгерістер.
14. Сапа жүйесіне шолу нәтижелері басшылық тарапынан уақытылы құжатпен ресімделуі және персоналдың назарына жеткізілуі тиіс. 
1.5. Сапа үшін қауіптерді басқару
15. Сапа үшін қауіптерді басқару дәрілік заттар сапасын бағалаудың, бақылаудың, ақпарат алмасудың және қауіптерге шолудың жүйеленген процесі болып табылады. Бұл процесс перспективті де, ретроспективті де жүргізіледі.
Сапа үшін қауіптерді басқару сапа үшін қауіптерді бағалаудың ғылыми білімге, практикалық жұмыс тәжірибесіне негізделуін және пациент денсаулығын қорғауға бағытталуын көздейді. Сапа үшін қауіптерді басқару бойынша жұмыстар көлемі мен қауіптерді бағалау нәтижелерінің құжатпен ресімделуі қауіп деңгейімен шамалас болуы тиіс. Қауіптерді басқару бойынша процестер мен құралдардың мысалдары Еуразиялық экономикалық комиссия бекіткен Еуразиялық экономикалық одақтың тиісті өндірістік практика қағидаларында келтірілген.
[bookmark: Par118][bookmark: Par128]2. Персонал
2.1. Қағидат
16. Тиісті дистрибьюторлық практика талаптарының орындалуы адам факторына байланысты. Дистрибьюторда ұйым жауап беретін барлық міндеттерді шешу үшін білікті персоналдың жеткілікті саны болуы тиіс. Әрбір жұмысшы оның қызметіне қатысты бөлігінде тиісті дистрибьюторлық практика талаптарын білуі және түсінуі тиіс. Әрбір жұмысшы құжатталуы тиіс жеке жауапкершілікті түсінуі тиіс.
2.2. Жауапты тұлға
17. Дистрибьютор басшылығына жауапты тұлға тағайындалуы тиіс. Жауапты тұлға мүше мемлекеттің заңнамасында белгіленген біліктілік талаптарына сай болуы және қажетті біліктілігі (дұрысы фармацевтикалық білімі), тиісті дистрибьюция саласында тәжірибесі мен білімі болуы тиіс. Кейбір жағдайларда жауапты тұлғаның фармацевтикалық емес білімі, соның ішінде радиофармацевтикалық препараттар дистрибьюциясы кезінде – радиобиология, ядролық физика немесе радиофизика саласында, медициналық газдар дистрибьюциясы кезінде – физика-техникалық бейінді білімі болуы мүмкін. Жауапты тұлға білімінің бейінін оның дәрілік заттардың тауарлық позициясы номенклатурасына сүйене отырып дистрибьютордың сапасы бойынша басшылық белгілеуі тиіс.
18. Жауапты тұлға өз міндеттерін жеке өзі орындауы тиіс. Жауапты тұлғамен байланыстарға қолжетімділік тұрақты режимде қамтамасыз етілуі тиіс. Жауапты тұлға өз міндеттерінің бөлігін тапсыра алады, бірақ жауапкершілікті емес.
19. Жауапты тұлғаның өзінің лауазымдық міндеттері шеңберінде шешімдер қабылдауы бойынша өкілеттіктері, сондай-ақ оларды орындау үшін қажетті ресурстар лауазымдық нұсқаулықта белгіленуі тиіс. Жауапты тұлғаға оған жүктелген міндеттерді орындау үшін қажетті нақты белгіленген өкілеттіктер, ресурстар және жауапкершілік аймақтары берілуі тиіс.
20. Жауапты тұлға өз міндеттерін дистрибьютор тиісті дистрибьюторлық практиканың сақталуын растай алатындай сипатта орындауы тиіс.
21. Жауапты тұлғаның міндеттеріне мыналар жатады:
а) сапаны басқару жүйесін ендіруді және қолдауды қамтамасыз ету;
б) белгіленген қызметті басқаруға және жазбалардың дәлдігі мен сапасын қамтамасыз етуге шоғырландыру; 
в) дистрибьюция процесіне тартылған барлық персонал үшін бастапқы және кейінгі оқыту бағдарламаларын ендіруді және қолдауды қамтамасыз ету;
г) дәрілік заттарды айналыстан кері қайтарып алуды үйлестіру және уақытылы ұйымдастыру;
д) сатып алушылардың (алушылардың) шағымдарымен тиімді жұмысты қамтамасыз ету;
е) жеткізушілер мен алушыларды бекіту;
ж) тиісті дистрибьюторлық практиканы сақтауға әлеуетті ықпал ететін қызметті аутсорсингке беруді бекіту;
з) белгіленген мірзімділігіне және дайындалған бағдарламаға сәйкес дербес инспекция жүргізуді, сондай-ақ қажетті түзету шараларын қабылдауды қамтамасыз ету; 
и) тапсырылған міндеттерге жататын қажетті жазбаларды сақтау;
к) қайтарылған, кері қайтарып алған, қабылданбаған, сапасы төмен деп танылған, фальсификацияланған дәрілік заттарға қатысты шешімдер қабылдау;
л) дәрілік заттарды тарату үшін жарамды санатына қайтаруды мақұлдау;
м) белгілі бір өнімге қатысты мүше мемлекеттердің заңнамасында белгіленген кез келген қосымша талаптардың сақталуын қамтамасыз ету.
2.3. Өзге персонал
22. Дистрибьютордың дәрілік заттар дистрибьюциясы бойынша оның барлық кезеңдеріндегі қызметіне тартылған білікті қызметкерлердің жеткілікті саны болуы тиіс. Қызметкерлердің саны орындалатын жұмыстардың көлемдерімен және мүше мемлекеттердің заңнамалары талаптарымен анықталады. 
23. Дистрибьютордың ұйымдастырушылық құрылымы схемалар түрінде ресімделеді және басшылықпен бекітіледі. Қызметкерлердің функциялары, міндеттері мен өзара іс-қимылы нақты белгіленген болуы тиіс.
24. Негізгі лауазымдарды атқаратын қызметкерлерге олардың лауазымдық міндеттері белгіленетін лауазымдық нұсқаулықтар, сондай-ақ оларды басқа қызметкерлермен ауыстыру тәртібі құрастырылуы тиіс.
2.4. Оқыту
25. Дәрілік заттар дистрибьюциясы бойынша қызметке тартылған барлық қызметкерлер тиісті дистрибьюторлық практикаға қатысты мәселелер бойынша оқытудан өтуі, өз лауазымдық міндеттерін орындауды бастағанға дейін қажетті біліктілігі болуы тиіс.
Қызметкерлер жазбаша ресімделген процедуралар мен оқыту бағдарламалары негізінде олардың атқаратын міндеттеріне сәйкес бастапқы және кейінгі оқытудан өтуі тиіс. Жауапты тұлға тұрақты оқыту арқылы персоналдың тиісті дистрибьюторлық практика саласындағы құзыреттілігін қолдауы тиіс. 
Қосымша оқыту өнімді сәйкестендіру аспектілерін және фальсификацияланған дәрілік заттарды жеткізу тізбегіне енуін болдырмауды қамтуы тиіс. 
26. Оған қатысты айналыстың тым қатаң талаптары белгіленген өніммен жұмыс істейтін персонал арнайы даярлықтан өтуі тиіс. Мұндай өнімнің мысалдары өрт қауіпті, жарылыс қауіпті, оңай тұтанатын, тез жанатын, радиоактивті материалдар, мүше мемлекеттердің заңнамасына сәйкес ерекше бақылауға жататын дәрілік заттар, жылуға тұрақсыз дәрілік заттар болып табылады. 
27. Оқыту өткізілгені туралы жазбалар сақтауға жатады, ал оқыту тиімділігі мерзімді бағалануы және құжатталуы тиіс.
2.5. Гигиена
28. Қызметкерлердің жүзеге асыратын қызметінде қолданылатын еңбек гигиенасы және жеке гигиенасы бойынша тиісті рәсімдер белгіленуі тиіс және сақталуы тиіс. Бұл рәсімдер денсаулыққа, гигиенаға және киімге қатысты талаптарды қамтуы тиіс. 
3. Үй-жайлар және жабдықтар
3.1. Қағидат
29. Дистрибьютордың дәрілік заттарды тиісінше сақтауды және таратуды қамтамасыз етуге арналған жарамды үй-жайлары, жабдықтары болуы тиіс. Үй-жайлар таза, құрғақ болуы тиіс, оларда талап етілетін температуралық режим және ылғалдылық сақталуы тиіс.
3.2. Үй-жайлар
30. Үй-жайлар талап етілетін сақтау талаптарының сақталуын қамтамасыз ететіндей жобалануы немесе бейімделуі тиіс. Олар дәрілік заттарды қауіпсіз сақтау және оларды ұстау үшін қорғалған, берік және жеткілікті сыйымдылықты иеленген болуы тиіс. Сақтау аймағының жүргізетін барлық операциялардың нақтылығы мен қауіпсіздігін қамтамасыз ету үшін тиісінше жарықтандырылуы қажет. 
31. Егер үй-жай тікелей дистрибьюторға тиесілі болмаған жағдайда, мұндай үй-жайды дистрибьютор жалға алу (қосалқы жалға алу) шарты бойынша не өзге затқа (мүлікке) немесе міндеттемеге құқық негізінде пайдалана алады. Дәрілік заттарды сақтау үшін пайдаланылатын үй-жайлар мүше мемлекеттердің заңнамасына сәйкес пайдалануға ендірілуі тиіс.
32. Дәрілік заттар оған құқығы бар персоналға ғана қолжетімділікке рұқсат етілген бөлінген және нақты белгіленген аймақтарда тиісті үлгіде сақталуы тиіс. Сақтау аймақтарының физикалық бөлінуін алмастыратын кез келген жүйе (мысалы, компьютерлік жүйе) баламалы қауіпсіздік деңгейін қамтамасыз етуі және валидацияланған болуы тиіс.
Оларға қатысты айналысы туралы түпкілікті шешім қабылданбаған немесе айналысы тоқтатылған дәрілік заттар не физикалық, не баламалы бөлуді қамтамасыз ететін электрондық жүйені қолдана отырып оқшауландырылуы тиіс. Бұл талап, мысалы, фальсификацияға күдік тудырған кез келген өнімге және қайтарылған өнімге қатысты.
Кез келген фальсификацияланған өнім, жарамдылық мерзімі өткен өнім, қайтарып алынған өнім, сондай-ақ жарамсыз деп табылған (жеткізу тізбегіне қабылданбаған) өнім тез арада физикалық оқшаулануы және дистрибьюция үшін жарамды басқа дәрілік заттардан бөлек арнайы бөлінген аймаққа орналастырылуы тиіс. Үшінші елдерден алынған және Одақ нарығындағы айналысқа арналмаған дәрілік заттар да физикалық оқшаулануы тиіс. 
Қабылданған қауіпсіздік шаралары осы аймақтардың өнімдерді дистрибьюция үшін жарамды дәрілік заттардан бөлек және олардың еркін айналысқа түсуіне жол бермейтін жағдайларда сақтауды қамтамасыз етуіне кепілдік беруі тиіс. Осы аймақтар тиісті үлгіде сәйкестендірілуі (белгіленуі) және заңға қайшы қолжетімділіктен қорғалуы тиіс.
Ерекше айналысты талап ететін дәрілік заттар (мысалы, есірткі құралдары, психотроптық заттар және прекурсорлар, улар (улы заттар), басқа да қауіпті заттар) мүше мемлекеттердің заңнамалары талаптарына сәйкес жағдайларда сақталуы тиіс.
Радиофармацевтикалық және басқа қауіпті дәрілік заттар, сондай-ақ өрт қауіпті және жарылыс қауіпті дәрілік заттар (мысалы, медициналық газдар, оңай тұтанатын сұйықтықтар және қатты заттар) мүше мемлекеттердің заңнамасына сәйкес тиісті қауіпсіздік шаралары қолданыла отырып арнайы бөлінген аймақтарда саталуы тиіс және заңға қайшы қолжетімділіктен қорғалуы тиіс.
33. Қабылдап алу және жөнелту аймақтарында ауа-райы жағдайларының әсерінен қорғау, қабылдап алу, жөнелту және сақтау аймақтарын барабар бөлу қамтамасыз етілуі тиіс, сондай-ақ дәрілік заттардың кіру және шығу ағымдарын бақылауды жүзеге асыру тәртібін белгілейтін рәсімдер әзірленуі тиіс. Алынған өнімді тексеру үшін пайдаланылатын қабылдап алу аймақтары арнайы белгіленуі және тиісті жабдықпен қамтамасыз етілуі тиіс.
Қабылдап алу аймағында ыдысты тазарту қарастырылуы тиіс. 
34. Қолжетімділігі бақыланатын кез келген үй-жайға заңға қайшы өтудің алдын алуға мүмкіндік беретін күзет жүйесінің болуын қамтамасыз ету қажет. Сақтандыру шаралары, әдетте, мониторинг жүйесі және өткізу режимі бар күзет дабылын қамтуы тиіс. Келушілер ілесіп жүрусіз үй-жайларда болмауы тиіс.
35. Сақтауға арналған үй-жайлар мен жабдық таза күйде болуы тиіс, оларда шаң және қоқыс жиналып қалмауы тиіс. Үй-жайлар мен жабдықтарды тазалау бойынша бағдарламалар, құжатталған рәсімдер, жазбалар болуы тиіс. Жинастыру (тазалау) үшін пайдаланылатын жабдық, құрал-сайман және материалдар, сондай-ақ жуғыш және зарарсыздандырғыш заттар олар контаминация көзі болып табылмайтындай етіп таңдалуы, пайдаланылуы және сақталуы тиіс. 
36. Үй-жайлар жәндіктердің, кеміргіштердің немесе басқа жануарлардың еніп кетуінен қорғауды қамтамасыз ететіндей жобалануы және жабдықталуы тиіс. Зиянкестердің алдын алуды бақылау бағдарламасы әзірленуі тиіс.
37. Қызметкерлерге арналған демалыс бөлмелері, киім ілетін бөлмелер, жуынатын бөлмелер және дәретханалар сақтау аймақтарынан тиісінше бөлінген болуы тиіс. Қойма үй-жайларында жеке пайдалануға арналған тағам өнімдерінің, сусындардың, темекі өнімдерінің, сондай-ақ дәрілік заттардың болуына тыйым салынады.

3.2.1. Үй-жайдың температурасын және өндірістік орта талаптарын бақылау
38. Үй-жайдың өндірістік ортасы талаптарын бақылауға арналған тиісті жабдық, сондай-ақ рәсімдерді регламенттейтін құжаттар (мысалы, стандартты операциялық рәсімдер) болуы тиіс.
Бақылауды талап етуі мүмкін үй-жайдың өндірістік ортасы талаптарына үй-жайдағы температура, жарықтандыру, ылғалдылық және тазалық жатады.
39. Сақтауға арналған үй-жайларда оларды пайдалануды бастар алдында пайдалану параметрлерін көрсететін жағдайлардың сақталуымен температураның таралуын бастапқы зерттеуді (температураны картаға түсіру) орындау қажет. Температураны бақылауға арналған жабдық температураның өте елеулі ауытқу нүктелерінде температуралық картаға түсіруді талдау нәтижелеріне сәйкес орналастырылуы тиіс.
Температуралық картаға түсіруді қауіптерді талдау нәтижелеріне сәйкес немесе үй-жай құрылғысында немесе температураны бақылауға арналған жабдықта елеулі өзгерістер болған жағдайларда қайталау қажет.
Егер бөлме температурасында сақтау үшін пайдаланылатын үй-жайлар ауданы бірнеше шаршы метрден аспайтын жағдайда әлеуетті қауіптерге (мысалы, жылыту асатаптарының болуы) талдау жүргізілуі тиіс және температураны бақылауға арналған жабдық талдау нәтижелеріне сәйкес орналастырылуы тиіс.
3.3. Жабдық
40. Дәрілік заттарды сақтауға және таратуға ықпал ететін жабдық оның пайдаланылуы (эксплуатациясы) жөніндегі нұсқаулыққа сәйкес жобаланады, орналастырылады және қызмет көрсетіледі. Жабдықтың тиісті операцияларды орындауы үшін аса маңызды техникалық қызмет көрсету жоспары бекітілуі тиіс.
41. Дәрілік заттарды сақтау талаптарын бақылау немесе мониторинг үшін пайдаланылатын жабдық (өлшеу құралдары) мүше мемлекеттердің заңнамасында белгіленген тәртіпте тексерілуі және қауіптерді талдауға және жабдықтың сенімділігіне қарай белгілі бір байқауаралық аралықтарда калибрленуі тиіс.
Жабдықты калибрлеу кезінде өлшем бірліктерінің ұлттық немесе халықаралық эталондарға пайдаланылатын эталондарды метрологиялық бақылап отыруды қамтамасыз ету керек.
42. Талап етілетін қажетті сақтау талаптарынан ауытқуларды жедел анықтау үшін тиісті дабыл жүйелерін пайдалану қажет. Хабарландыру деңгейі тиісті түрде белгіленуі тиіс. Дабыл ж.йелері олардың тиісті қызмет етуін қамтамасыз ету үшін мерзімді тестілеуден өткізілуі тиіс.
43. Жабдықты жөндеу, қызмет көрсету, тексеру және калибрлеу бойынша операциялар дәрілік заттардың сапасы теріс ықпал етуге ұшырамайтындай сипатта жүзеге асырылуы тиіс. Қажет болған жағдайда жөндеу, қызмет көрсету немесе тексеру уақытында пайдалануға арналған жарамды жабдықтар мен өлшеу құралдарының резервтік қоры құрылуы тиіс. 
44. Аса маңызды жабдықты жөндеу, қызмет көрсету және калибрлеу бойынша операциялар тиісті үлгіде құжатпен ресімделуі тиіс, құжаттама сақталуы тиіс.
Аса маңызды жабдыққа кондиционерлер, тоңазытқыш камералары (тоңазытқыштар) немесе құрылғылар, күзет және өрт дабылдары, қолжетімділікті бақылау жүйелері, желдету жүйесі, ауаны ылғалдандыру және (немесе) құрғату жүйесі, термогигрометрлер (психрометрлер) немесе температураны және ылғалдылықты тіркеу үшін пайдаланылатын өзге жабдықтар, сондай-ақ тасымалдау үшін пайдаланылатын жабдық жатқызылады.
3.3.1. Компьютерленген жүйелер
45. Компьютерленген жүйені пайдалануды бастар алдында жүйенің берілген нәтижелерді дәл, біркелкі және жаңғыртып алуға қабілетті екенін валидациялау немесе варификациялау арқылы көркетіп шығу қажет.
46. Компьютерленген жүйенің жазбаша егжей-тегжейлі сипаттамасы (мүмкіндігінше диаграммаларды қоса алғанда) болуы тиіс. Мұндай сипаттаманы өзекті күйде ұстап тұру керек және қағидаттар, мақсаттар, қауіпсіздік шаралары, қолдану саласы және негізгі функционалдық ерекшеліктері, сондай-ақ пайдалану тәртібі және басқа жүйелермен өзара іс-қимылға арналған интерфейсті қамтуы тиіс.
47. Компьютерленген жүйеге деректерді енгізуді немесе оларды өзгертуді жұмыстың осы түріне жауапты қызметкерлер ғана жүзеге асыруы тиіс. Компьютерленген жүйе осы өзгерістерді жасаған пайдаланушыны көрсете отырып жүйедегі барлық өзгерістер тіркелуі тиіс.
48. Деректерді кездейсоқ немесе заңға қайшы өзгерістер енгізуден қорғау үшін физикалық немесе электрондық құралдан қарастырылған болуы тиіс. Сақталған деректердің қолжетімділігі тұрақты тексерілуі тиіс. Сақталған деректердің резервтік көшірмелерін тұрақты түрде құрылуы қажет. Компьютерленген жүйеге енгізілген деректердің резервтік көшірмелері мүше мемлекеттердің заңнамасында белгіленген мерзімдерге сәйкес оқшауланған және қауіпсіз орында кемінде 5 жыл сақталуы тиіс.
49. Жүйе жұмысында іркілістер болған немесе ол істен шыққан жағдайларда іс-әрекеттер тәртібін белгілейтін рәсімдер, сондай-ақ деректерді қалпына келтіру шаралары қарастырылған болуы тиіс.
3.3.2. Біліктілік және валидация
50. Ұйым негізгі жабдықтарды және тиісті монтаждау мен пайдалануды растау мақсатында біліктілікке және (немесе) валидациялауға жататын процестерді белгілеуі тиіс. Біліктілік және (немесе) валидациялау бойынша жүргізілетін жұмыстардың көлемі (мысалы, сақтау, жөнелтуге дайындау және қаптау) құжатпен ресімделген қауіптерді талдау негізінде белгіленеді.
Жабдық пен процестер пайдалану басталғанға дейін немесе кез келген елеулі өзгерістен кейін (мысалы, жөндеу немесе техникалық қызмет көрсетуден кейін) біліктілік алған және (немесе) валидацияланған болуы тиіс. 
Валидациялауды немесе біліктілікті өткізу алынған нәтижелер жинақталған, сондай-ақ анықталған ауытқуларға түсіндірмелер беретін есептермен ресімделеді.  
51. Белгіленген рәсімдерден ауытқулар құжатпен ресімделеді, оларды жоюға, сондай-ақ олардың болашақта орын алуын болдырмауға бағытталған шаралар (түзету және сақтандыру іс-әрекеттері) әзірленеді. Түзету және сақтандыру іс-әрекеттерін жүзеге асыру қажеттілігі статистикалық болжау (Байесовтің болжау модельдерін қолдану), Еуразиялық экономикалық одақтың тиісті өндірістік практика қағидаларында келтірілген фармацевтикалық қауіптерді және қауіптерді басқару бойынша құралдарды талдау тұжырымдамасын қолдану негізінде белгіленеді. Сәтті валидациялаудың және процестің немесе жабдықтың жарамдылығының тиісті қызметкер бекітетін дәлелдемелері алынуы тиіс.
4. Құжаттама
4.1. Қағидат
52. Тиісті құжаттама сапа жүйесінің ажырамас бөлігі болып табылады. Құжаттаманың міндеттері ауызша байланыс салдарынан туындауы мүмкін қателіктерді болдырмау және дәрілік заттар дистрибьюциясы процесінде жекелеген операцияларды қадағалау болып табылады.
4.2. Жалпы талаптар
53. Құжаттамаға мыналар жатады: жазбаша рәсімдер, нұсқаулықтар, шарттар, жазбалар, есептер, сынақтар хаттамалары және деректер тіркелетін басқа да қағаз немесе электронды ақпарат тасымалдағыштар. Құжаттама дистрибьютор персоналына жеңіл қолжетімді және қалпына келетін болуы тиіс.
54. Дистрибьютор қызметкерлерінің, шағымдар жолдаған тұлғалардың, сондай-ақ басқа да кез келген жеке тұлғалардың дербес деректерін өңдеу, дербес деректерді үшінші тұлғаларға беруді қоса алғанда, дербес деректерді өңдеу, сақтау тәртібін көздейтін мүше мемлекеттер заңнамаларының талаптарына сәйкес жүзеге асырылады.
55. Құжаттама дистрибьютор орындайтын барлық процестерді жеткілікті дәрежеде қамтуы және қызметкерлерге түсінікті болуы тиіс. Құжаттардың мәтіні екі ұшты түсіндірулер мен қателіктерге жол бермейтін, бір мағыналы болуы тиіс.
56. Рәсімдерді жауапты тұлға бекітуі, қолын қоюы және күнін көрсетуі тиіс. Құжаттаманы белгіленген талаптарға сай арнайы тағайындалған тұлғалар бекітуі, қол қоюы және күнін көрсетуі тиіс. Құжаттама қолмен жазылып ресімделмеуі тиіс. Қолмен жазылған жазбаларды енгізу қажет болған жағдайларда қажетті өрістердің болуы қарастырылуы тиіс.
57. Құжаттамаға енгізілген кез келген түзетулерге күні және қол қойылуы тиіс, түзетулер бастапқы жазбаларды оқып шығу мүмкіндігі сақталатындай сипатта енгізілуі тиіс. Қажет болған жағдайда түзетулерді енгізу себептерін көрсету қажет.
58. Құжаттама мүше мемлекеттердің заңнамасында белгіленген мерзім ішінде, бірақ кемінде 5 жыл сақталуы тиіс. Қызметкерлердің дербес деректері дәрілік заттарды дистрибьюциялау мақсатында оларды сақтауды талап ету тоқтатыла салысымен жойылуы немесе иесіздендірілуі тиіс.
59. Әрбір қызметкердің өз лауазымдық міндеттемелерін орындау үшін қажетті құжаттамаға жедел қолжетімділігі болуы тиіс.
60. Қолданыстағы және белгіленген тәртіпте бекітілген рәсімдерді пайдалануға ерекше көңіл бөлінуі тиіс. Құжаттың атауы мен мақсаты нақты көрсетілуі тиіс. Құжаттар тұрақты түрде қайта қаралуы және өзекті күйде ұсталуы тиіс. Рәсімдерге нұсқаларды бақылауды қолдану қажет. Құжаттың күші жойылған редакциясын алдын ала көздеусіз пайдалануды болдырмайтын жүйе болуы тиіс. Рәсімдерді реттейтін редакциясы ескірген және күшін жойған құжаттар құжат айналымынан шығарылуы және мұрағатталауы тиіс. 
61. Алынған немесе жеткізілген өнімге қатысты барлық іс-әрекеттердің орындалуына жататын жазбалар, сондай-ақ брокерлік қызмет көрсету бойынша жазбалар (мысалы, өтінімдер, шоттар, тауар жүкқұжаттары) немесе басқа да жазбалар электронды түрде немесе өзге нысанда сақталуы тиіс.
Жазбалар кем дегенде мынадай ақпаратты қамтуы тиіс: дәрілік заттардың күні, атауы, сатып алынған немесе жеткізілген дәрілік заттардың саны, жеткізушінің, алушының немесе жүкті алушының атауы және мекенжайы (қолданылу мүмкіндігіне қарай), сондай-ақ серия нөмірі.
Жазбалар сәйкес операцияларды жүзеге асыру сәтінде тікелей жасалуы тиіс.
5. Дәрілік заттарды дистрибьюциялар процесі
5.1. Қағидат
62. Дистрибьютордың барлық іс-әрекеттері дәрілік заттардың сәйкестілігін жоғалтпай және дәрілік заттардың қаптамасында көрсетілген талаптар сақталатындай түрде жүзеге асырылуы тиіс. Дистрибьютор тарату тізбегіне фальсификацияланған дәрілік заттардың еніп кетуі қаупін барынша азайту үшін қажетті шаралар қабылдауы тиіс.
63. Дистрибьюцияға мынадай:
а) мүше мемлекеттердің заңнамасына сәйкес тіркелген;
б) Одақ құқығына кіретін актілерге сәйкес тіркелген;
в) мүше мемлекеттердің заңнамасына және Одақ құқығына кіретін актілерге сәйкес тіркелмеген және (немесе) әкелінетін (әкетілетін) дәрілік заттар жатады.
64. Тіркеу куәлігін ұстаушыдан (иеленушіден) бөлек, басқа мүше мемлекеттен дәрілік затты сатып алатын дистрибьютор өзінің ниеті туралы тіркеу куәлігін ұстаушыны (иеленушіні), сондай-ақ дәрілік затты жеткізуді жорамалдайтын мүше мемлекеттің уәкілетті органын хабардар етугі міндетті. 
65. Осы бөліктің қағидаларына сәйкес орындалатын кез келген іс-әрекет сапа жүйесінің тиісті құжаттамасында толығымен сипатталуы тиіс.
5.2. Жеткізушілерді бағалау
66. Дистрибьютор дәрілік заттарды мүше мемлекеттің уәкілетті органы берген дәрілік заттарды өндіру немесе дистрибьюциялау бойынша қызметті жүзеге асыруға рұқсаты бар ұйымнан ғана алуға міндетті.
Басқа дистрибьютордан дәрілік заттарды сатып алатын дистрибьютор дәрілік заттарды жеткізушінің тиісті дистрибьюторлық практика талаптарын сақтағанына және осы қызмет түрін жүзеге асыруға мүше мемлекеттің уәкілетті органы берген рұқсаты бар екеніне көз жеткізуі тиіс.
Егер дәрілік заттарды жеткізу брокердің қатысуымен жүзеге асырылған болса, дистрибьютор брокердің белгіленген тәртіпте тіркелгеніне көз жеткізуі тиіс.
67. Жеткізушілерді бағалау және мақұлдау бойынша іс-шараларды дистрибьютор дәрілік заттар сатып алынғанға дейін орындауы тиіс. Бұл іс-шаралар бекітілген рәсімге сәйкес жүзеге асырылуы, олардың нәтижелері құжатпен ресімделуі және мерзімді тексерілуі тиіс.
68. Жаңа жеткізушілермен шарттарға қол қою кезінде ұйым оның құзыреттілігін, сенімділігін және белгіленген талаптарға сәйкестілігін растау мақсатында жеткізушіні тиісті тексеруден өткізуі тиіс. Мынадай факторларға ерекше көңіл аудару қажет:
а) жеткізушінің беделі және (немесе) сенімділігі;
б) фальсификациялауға көбірек ұшыраған дәрілік заттарды жеткізу жөніндегі ұсыныстар; 
в) әдетте тек шектеулі көлемде ғана қолжетімді дәрілік заттардың үлкен партиясын жеткізу бойынша ұсыныстар;
г) нарықтық бағаға сәйкес келмейтін баға ұсыныстары.
5.3. Тапсырыс берушілерді (алушыларды) бағалау
69. Дистрибьютор дәрілік заттарды жеткізуді тек Одақ нарығында дәрілік заттар айналымына қатысты қызметті жүзеге асыруға рұқсаты (лицензиясы) немесе өзге заңны негіздері бар ұйымдардың ғана жүзеге асыратынына көз жеткізуге міндетті. 
70. Көрсетілген талаптардың орындалуын бастапқы және кейінгі мерзімді бағалауға мынадай іс-әрекеттер жатады:
а) тиісті рұқсаттардың (лицензиялардың) көшірмелерін алу; 
б) тиісті мемлекеттік билік органдарының «Интернет» ақпараттық-телекоммуникациялық желісіндегі сайттарында жарияланған құжаттарда қамтылған мәліметтердің түпнұсқалылығын бағалау;
в) алушының біліктілігін немесе мүше мемлекеттердің заңнамасына сәйкес Одақ нарығында дәрілік заттар айналымына қатысты қызметті жүзеге асыруға құқығының болуын растайтын құжаттарды сұрату.
71. Дистрибьютор жүзеге асырылатын мәмілелерді қадағалайды және есірткі құралдарын, психотроптық заттарды және басқа да қауіпті заттарды тарату тізбегіндегі кез келген ауытқуларға қатысты тергеп-тексеруді жүргізеді. Дәрілік заттардың тағайындалуы бойынша пайдаланылмағанын білдіруі мүмкін тіркелген рәсімнен ауытқулар анықталған жағдайда тергеп-тексеру жүргізілуі тиіс. Тергеп-тексеру нәтижелері туралы мүше мемлекеттердің уәкілетті органдарына хабарлау тиіс. 
72. Дистрибьютор мүше мемлекеттердің заңнамасымен және Одақ құқығына кіретін актілермен белгіленген Одақ нарығында дәрілік заттардың айналымына қатысты талаптардың орындалуын қамтамасыз ету бойынша шараларды қабылдауы тиіс.
5.4. Дәрілік заттарды қабылдап алу
73. Дәрілік заттарды қабылдап алу бойынша операцияның негізгі міндеттері мыналар болып табылады: 
а) қабылдап алатын дәрілік заттардың тауарға ілеспе құжаттамаға сәйкестігін тексеру; 
б) дәрілік заттардың бекітілген жеткізушіден алынғанын тексеру; 
в) тасымалдау процесінде туындауы мүмкін көзге көрінетін зақымдалулардың бар-жоғын тексеру.
74. Арнайы сақтау шарттарын немесе қауіпсіздік шараларын талап ететін дәрілік заттар бірінші кезекте қабылданады және қажетті тексеру орындалғаннан кейін тиісті сақтау аймағына дереу орын ауыстыруы тиіс.
75. Одақ шеңберінде өткізіге арналған дәрілік заттар сериялары жазбаша рәсімдерге сәйкес мүше мемлекеттердің заңнамасымен және Одақ құқығына кіретін актілермен белгіленген барлық талаптардың орындалуы расталғанға дейін өткізу аймағына жолданбауы тиіс. Басқа мүше мемлекеттен келетін сериялар үшін оларды өткізу аймағына орналастыруға дейінгі Одақ нарығына қолжетімділік дәлелдемелерін тиісті түрде оқытылған персонал мұқият тексеруі тиіс.
5.5. Сақтау
76. Дәрілік заттар және қажет болған жағдайда басқа да медициналық өнім оларға ықпал етуге қабілетті басқа өнімдерден бөлек сақталуы тиіс және жарықтың, температураның, ылғалдылықтың және басқа да сыртқы факторлардың зиянды әсерінен қорғалған болуы тиіс. Арнайы сақтау шарттарын талап ететін дәрілік заттарға ерекше көңіл бөлу қажет.
77. Дәрілік заттары бар тасымалдау ыдысы қажет болған жағдайда дәрілік заттарды сақтауға орналастыру алдында тазартылуы тиіс.
78. Қойма операциялары талап етілетін сақтау шарттарын, сондай-ақ қауіпсіздік шараларын қамтамасыз етуі тиіс.
79. Дәрілік заттар дистрибьюциясы (жөнелту) жарамдылық мерзімі аз дәрілік заттар бірінші кезекте жөнелтілетіндей ұйымдастырылуы тиіс (FEFO – first expire first out). Осы талаптан ауытқулар құжатталуы тиіс.
80. Дәрілік заттарды сақтау және олармен жұмыс істеу кезінде шашылып қалуды, қаптама бүтіндігінің бұзылуын, контаминация мен шатастыруды болдырмауға бағытталған шаралар қабылдануы тиіс. Дәрілік заттар, қаптамасы осындай сақтау үшін арнайы әзірленген (мысалы, медициналық газ толтырылған баллондар) жағдайларды қоспағанда, тікелей еденде сақталмауы тиіс. 
81. Жарамдылық мерзімі өткен дәрілік заттар не физикалық тұрғыда (арнайы үй-жайларға немесе сақтау аймағына оқшаулануы), не баламалы оқшаулауды қамтамасыз ететін электрондық құралдардың көмегімен жеткізуге жарамды санаттан дереу алып тасталуы тиіс.
Қойма қорларын талдау мүше мемлекеттердің заңнамасы талаптарына сәйкес тұрақты жүргізілуі тиіс. Анықталған ауытқулар құжатпен ресімделуі тиіс және оларға қатысты тергеп-тексеру жүргізуліу тиіс.
5.6. Жою
82. Жоюға арналған дәрілік заттар тиісті түрде таңбалануы, арнайы үй-жайда немесе қолжетімділігі шектеулі аймақта бөлек сақталуы тиіс, бұл ретте олармен жасалатын операциялар жазбаша рәсімдерге сәйкес жүзеге асырылуы тиіс.
83. Жою мүше мемлекеттердің заңнамасына немесе дәрілік заттар айналымына, тасымалдауға және жоюға қатысты қолданылатын халықаралық талаптарға сәйкес жүзеге асырылуы тиіс.
Жою туралы жазбалар мүше мемлекеттердің заңнамасында белгіленген мерзім ішінде сақталуы тиіс.
5.7. Жөнелтуге дайындық
84. Жөнелтуге талап етілген дәрілік заттардың дайындалғанын бақылау қажет. Жөнелтуге дайындық сәтінде дәрілік заттардың алушымен және жөнелтушімен келісілген қалған жарамдылық мерзімі болуы тиіс.
5.8. Жеткізу
85. Дәрілік заттарды жеткізу мүше мемлекеттердің заңнамасында көзделген құжаттармен (шот-фактура, тауар-тасымалдау жүкқұжаты, халықаралық жүкқұжат, инфойс, әуе жүкқұжаты және басқалар) ілесіп жүргізілуі тиіс. Дәрілік заттардың ілеспе құжаттарында мынадай мәліметтер көрсетіледі: дәрілік заттың күні, атауы, серия (партия) нөмірі, жеткізілетін саны, дәрілік нысан, дозалануы, жеткізушінің атауы және мекенжайы, жүкті алушының атауы және мекенжайы (егер ол заңды тұлғаның мекенжайнан басқаша болса, көтерме қойманың орналасқан жерінің мекенжайы), сондай-ақ тасымалдау және сақтау шарттары.
Жеткізу туралы жазбалар дәрілік заттардың қозғалысын бақылап отыруды қамтамасыз ететіндеу түрде сақталуға жатады.
5.9. Экспорт
86. Дәрілік заттарды экспорттаушы ұйымның дәрілік заттардың дистрибьюциясыбойынша қызметті жүзеге асыруға арналған лицензиясы немесе мүше мемлекеттердің заңнамасына сәйкес заңды негіздері немесе дәрілік заттарды өндіруге лицензиясы болуы тиіс. 
87. Осы Қағидалар дәрілік заттарды толық көлемде экспорттауға қолданылады. Егер экспортталатын дәрілік заттар Одақ аумағында тіркелмеген болса, дәрілік заттарды экспорттаутын ұйым осы дәрілік заттардың Одақ нарығына түсуін болдырмауға бағытталған қажетті шараларды қабылдауы тиіс. 
Дәрілік заттарды экспорттау кезінде дәрілік заттарды экспорттайтын ұйым тиісті мемлекеттің осы дәрілік заттар дистрибьюциясына арналған заңнамасына сәйкес дәрілік заттарды алуға заңды негіздемелері бар тұлғалардың мекенжайына жеткізу жүзеге асырылатындығына көз жеткізуі тиіс.
6. Дәрілік заттарға шағымдану, қайтару, фальсификациясына күдіктену және айналымнан қайтарып алу

6.1. Қағидат
88. Барлық шағымдар, қайтару жағдайлары, фальсификациядан күдіктену, сондай-ақ дәрілік заттарды айналымнан қайтарып алу құжатпен ресімделуі және юелгіленген рәсімдерге сәйкес талдануы тиіс. Тиісті жазбалар мүше мемлекеттердің уәкілетті органдарына қолжетімді болуы тиіс.
89. Қайтарылған дәрілік заттарды бағалау олардың қайта жеткізілуін мақұлдау туралы шешім қабылданғанға дейін жүзеге асырылуы тиіс. Фальсификациямен табысты күресу үшін өткізу тізбегінің барлық қатысушыларының іс-әрекеттері келісілген болуы тиіс.
6.2. Шағымдар
90. Шағымдар мынадай ақпаратты көрсете отырып тіркелуі тиіс: шағым алынған күн, ұйымның атауы немесе шағым ұсынған тұлғаның тегі, аты, әкесінің (бар болған жағдайда), байланыс деректері (телефон және факс (бар болған жағдайда) нөмірі, электрондық пошта, мекенжай), дәрілік заттың, дәрілік нысанның атауы, дозалануы, серия және (немесе) партия нөмірі, көлемі, шағымның себебі және т.б.
Бұл ретте дәрілік заттардың сапасына қатысты шағымдар мен дистрибьюция талаптары мен шарттарының сақталуына қатысты шағымдарды бөліп ажырату қажет.
91. Егер шағым дәрілік заттардың сапасына қатысты болған немесе сапасы төмен (фальсификацияланған) дәрілік заттардың болуы жорамалданған жағдайда өндіруші және (немесе) тіркеу куәлігін ұстаушы бұл туралы дереу хабардар етілуі тиіс.
92. Дистрибьюция талаптары мен шарттарының сақталуы бойынша шағымдарға қатысты шағым ұсыну көзін (субъектіні) немесе себептерін анықтау мақсатында тергеп-тексеру жүргізілуі тиіс.
93. Шағымдармен жұмыс істеу үшін арнайы тұлға тағайындалуы тиіс, сонымен қатар дистрибьютордың басқа қызметкерлері қажетті көлемде тартылуы мүмкін. 
94. Шағымдарға қатысты тергеп-тексеру және талдау нәтижелері бойынша қажет болған жағдайда түзету және сақтандыру іс-әрекеттерін, соның ішінде, егер бұл қажет болса, белгіленген талаптарына сәйкес мүше мемлекеттердің уәкілетті мемлекеттік органдарына хабарлауды қоса алғанда тиісті шаралар қабылдануы тиіс.
6.3. Қайтарылған дәрілік заттар
95. Қайтарылған дәрілік заттармен жасалатын операциялар дәрілік заттардың ерекшеліктері, арнайы сақтау шарттары, сондай-ақ бастапқы жөнелту сәтінен бастап өткен уақыт ескеріле отырып, қауіптерді бағалауға негізделген құжатталған рәсімдерге сәйкес жүзеге асырылуы тиіс. Қайтару мүше мемлекеттердің заңнамасына және өнімді қайтаруға қатысатын тараптардың арасындағы шарттық міндеттемелерге сәйкес жүзеге асырылады.
96. Бұрын жөнелтілген дәрілік заттар, егер мына талаптардың барлығы орындалған жағдайда ғана жеткізу үшін жарамды санатқа қайтарылуы мүмкін:
дәрілік заттардың екінші реттік (тұтынушылық) қаптамасының бүтіндігі нұқсан келмеген, бүліну іздері жоқ, қосымша таңбалау жоқ, өндіруші көздемеген таңбалау бар (дәріхана жапсырмасы, баға көрсеткіш, акциялық жапсырмалар және т.б.), жарамдылық мерзімі өтпеген, өнім айналымнан қайтарып алынбаған;
дистрибьюцияны жүзеге асыруға лицензиясы жоқ алушылардан (сатып алушылардан) немесе дәріханалық ұйымдардан белгіленген мерзім ішінде қайтарылған;
алушы сақтау және тасымалдаудың арнайы шарттарының сақталуын растайтын құжаттарды ұсынды;
дәрілік заттарды осы іс-әрекеттерді орындау үшін тағайындалған құзыретті тұлға тексерген және бағалаған;
дистрибьютордың дәрілік заттарды осы алушыдан жеткізгенін (тиісті ілеспе құжаттардың қоса берілген көшірмелеріне сәйкес); серия және (немесе) партия нөмірі көрсетілген құжаттарғы сәйкестігіне, осы дәрілік заттар фальсификацияланған деп болжауға негіздің жоқ екеніне дәлелдемелері бар.
Ерекше температуралық жағдайда сақтауды талап ететін дәрілік заттар, егер олардың бүкіл уақыт кезеңінде тиісті жағдайларда сақталғанына және тасымалданғанына құжаттық дәлелдемелері болған жағдайда, жеткізу үшін жарамды санатқа қайтарылуы мүмкін.
97. Кез келген ауытқулар анықталған жағдайда дәрілік заттардың сақталуын анықтауға мүмкіндік беретін қауіптерді бағалау жүргізілуі қажет. Мынадай кезеңдер бойынша дәлелдемелер жиналуы және бағалануы тиіс:
а) алушыға жеткізу;
б) өнімді тексеру (сәйкестендіру);
в) тасымалдау қаптамасын (жеткізуге арналған контейнерді) ашу; 
г) дәрілік заттарды тасымалдау қаптамасына (жеткізуге арналған контейнерге) қайтару;
д) дәрілік заттарды жинау және дистрибьюторға қайтару;
е) дәрілік заттарды дистрибьютордың арнайы сақтау аймағына орналастыру.
98. Қайтарылған өнімді құжатпен ресімдеусіз қабылдап алуға тыйым салынады.
99. Жеткізу үшін жарамды санатқа қайтарылған дәрілік заттар жарамдылық мерзімі аз өнімді бірінші кезекте жөнелту жүйесі (FEFO) тиімді қызмет ететіндей етіп орналастырылуы тиіс.
100. Ұрланғаны анықталған дәрілік заттарды жеткізу үшін жарамды санатқа қайтару және алушыға жеткізу мүмкін болмайды.
6.4. Фальсификацияланған дәрілік заттар
101. Дистрибьютор мүше мемлекеттің уәкілетті органын, сондай-ақ дәрілік препаратты тіркей куәлігін ұстаушыны фальсификацияланған өнім анықталған жағдай туралы немесе осындай фальсификациялауға күдікдің бар екені туралы дерек хабарлауы тиіс. Осы ақпарат барлық бастапқы деректерді сақтай отырып белгіленген рәсімдерге сәйкес құжатпен белгіленуі және оған қатысты тергеп-тексеру жүргізілуі тиіс.
102. Өткізу тізбегінде анықталған фальсификацияланған дәрілік заттар шұғыл физикалық оқшаулануы және арнайы бөлінген үй-жайда немесе қолжетімділігі шектеулі аймақта басқа өнімнен бөлек сақтауға орналастырылуы тиіс. 
103. Фальсификацияланған дәрілік заттармен жасалатын барлық операциялар жазбаларды сақтай отырып, құжатпен ресімделуі тиіс.
6.5. Айналымнан қайтарып алу
104. Дәрілік заттарды айналымнан қайтарып алу бойынша іс-әрекеттердің тиімділігі тұрақты түрде бағалануы тиіс (жылына 1 реттен сирек емес).
105. Ең қысқа мерзімде кез келген уақыт сәтінде дәрілік заттарды айналымнан қайтарып алу бойынша іс-әрекеттерге бастамашылық ету мүмкіндігі болуы тиіс.
106. Дистрибьютор қажет болған жағдайда мүше мемлекеттің уәкілетті органы бекітетін айналымнан қайтарып алу бойынша ақпараттық хат нұсқауларын орындауы тиіс. 
107. Айналыстан қайтарып алу және алып тастау бойынша іс-әрекеттер олардың жүзеге асырылуы сәтінде белгіленген рәсімдерге сәйкес құжатпен ресімделуі тиіс. Қайтарып алу бойынша құжаттама мүше мемлекеттердің уәкілетті органдарына қолжетімді болуы тиіс. 
108. Дистрибьюцияға қатысты жазбалар дәрілік заттарды айналымнан қайтарып алуға жауапты тұлға үшін қолжетімді болуы тиіс және экспортталатын дәрілік заттар мен олардың үлгілеріне қатысты деректерді (серия және (немесе) партия нөмірі, атауы, дәрілік нысан, дозалануы, сондай-ақ жеткізілген саны) қоса алғанда, дәрілік заттардың дистрибьюторлары туралы және тікелеу алушылар туралы (жұмыс кезінде де жұмыстан тыс сағаттарда да қолжетімді болуы тиіс мекенжай, телефон нөмірі және факс (бар болған жағдайда) нөмірі) жеткілікті ақпаратты қамтуы тиіс.
109. Дәрілік заттардың сериясын және (немесе) партиясын айналымнан қайтарып алу және алып тастау кезінде жүзеге асырылатын іс-әрекеттердің орындалу бірізділігі құжатпен ресімделуі және қорытынды есепте көрсетілуі тиіс. 
7. Аутсорсингке берілетін қызмет
7.1. Қағидат
110. Осы Қағидаттар таралатын, аутсорсингке берілетін кез келген қызмет тиісті түрде анықталуы және келісілуі тиіс, дәрілік заттардың сақталуына нұқсан келтіруге қабілетті айырмашылықтарға жол бермеу үшін бақылануы тиіс. Тапсырыс беруші-дистрибьютор мен орындаушының арасында әрбір тараптың міндеттері нақты белгіленетін жазбаша шарт жасалуы тиіс.
7.2. Тапсырыс беруші
111. Тапсырыс берушіге аутсорсингке берілген қызмет үшін жауапкершілік жүктеледі.
Тапсырыс беруші орындаушының шарт бойынша міндеттемелерін орындауға құзыретті екеніне көз жеткізуі және шартта тиісті талаптар мен тексерулер жүргізуді бекіту арқылы орындаушының тиісті дистрибьюторлық практика талаптардың орындалуын сақтауды қамтамасыз етуі тиіс. 
Орындаушының шарт талаптарын орындау құқықтылығын, құзыреттілігін және мүмкіндігін тексеру аутсорсингке берілген қызметті жүзеге асыру басталғанға дейін, сондай-ақ осындай қызметке елеулі өзгерістер енгізілген жағдайда жүргізілуі тиіс. Аутсорсингке берілген қызметке тексеру жүргізу жүйелілігі қауіптерді талдау негізінде анықталуы тиіс. Тексеру жүргізу мерзімдері мен талаптары тараптармен келісілуі тиіс.
112. Тапсырыс беруші орындаушыға дәрілік заттарға қолданылатын талаптарға, сондай-ақ басқа қолданылатын кез келген талаптарға сәйкес аутсорсингке берілген қызметті орындау үшін қажетті барлық ақпаратты ұсынады.
7.3. Орындаушы
113. Орындаушының шарт бойынша жұмыстарды (қызметтерді) тиісінше орындау үшін қажетті үй-жайлары мен жабдығы, құжатталған рәсімдері, білімі мен тәжірибесі, сондай-ақ білікті персоналы болуы тиіс.
114. Орындаушы шарт бойынша оған орындауға тапсырылған жұмыстарды (қызметтерді) орындауды тапсырыс берушінің мұндай тапсыруды алдын ала бағалауынсыз және мақұлдауынсыз, сондай-ақ тапсырыс берушінің немесе орындаушының үшінші тарапқа тексеру жүргізуіне дейін үшінші тарапқа тапсырмауы тиіс. Орындаушы мен үшінші тарап арасындағы шарт орындалатын жұмыстар туралы ақпарат тапсырыс беруші мен орындаушы арасындағы шартқа сәйкес ұсынылатындығына кепілдік беруі тиіс. 
115. Орындаушы тапсырыс берушінің дәрілік заттарының сапасын жоғалтуына алып келуі мүмкін қандайда бір іс-әрекеттерді жүзеге асырмауы тиіс.
116. Орындаушы шарт талаптарына сәйкес тапсырыс берушінің дәрілік заттарының сапасына қатысты кез келген ақпаратты тапсырыс берушіге хабарлауы тиіс.
8. Дистрибьюторлардың дербес инспекциясы
8.1. Қағидат
117. Дербес инспекциялар дәрілік заттардың тиісті дистрибьюторлық практика талаптарының енгізілуін және сақталуын бақылау үшін, сондай-ақ қажетті түзету шараларын әзірлеу мақсатында жүргізіледі.
8.2. Дербес инспекция
118. Белгілі бір кезең шеңберінде тиісті дистрибьюторлық практиканың барлық аспектілерін, мүше мемлекеттердің заңнамаларын, нұсқаулықтары мен рәсімдерін қамтитын дербес инспекцияны жүргізу бағдарламасы енгізілуі тиіс.
119. Дербес инспекциялар ұйым қызметінің жекелеген қырларын қамтитын бірнеше өз бетінше тексерулерге бөлінуі мүмкін. Дербес инспекцияларды арнайы тағайындалған білікті персонал бейтарап және мұқият жүргізуі тиіс. Тәуелсіз сыртқы сарапшылар жүргізетін аудиттерге рұқсат етіледі, бірақ олар дербес инспекцияны алмастыра алмайды.
120. Дербес инспекциялардың нәтижелері құжатпен ресімделуі тиіс. Есептер инспекция барысында алынған барлық ақпаратты қамтуы тиіс. Есептің көшірмесі дистрибьютор басшылығына, сондай-ақ өзге мүдделі тұлғаларға ұсынылуы тиіс. 
Кемшіліктер немесе ауытқулар анықталған жағдайда олардың себебі түсіндірілуі, сондай-ақ түзету және сақтандыру іс-әрекеттері әзірленуі және құжатпен ресімделуі және олардың орындалуы бақылануы қажет.
9. Тасымалдау
9.1. Қағидат
121. Дәрілік заттарды жеткізетін дистрибьютор олардың сақталуы мен тұтастығын, қоршаған орта факторларының әсерінен қорғауды, қажетті температуралық режимнің (сақтау талаптарының) сақталуын, сондай-ақ фальсификациядан қорғауды қаматамасыз ететін жағдайларда тасымалдауды жүзеге асыруға міндетті. 
122. Тасымалдау тәсіліне қарамастан дәрілік заттардың сапасы мен тұтастығының тасымалдау процесінде кері әсерге ұшырамағанын растау мүмкіндігін қамтамасыз ету қажет. 
123. Тасымалдауды жоспарлау ықтимал қауіптерді талдау негізінде жүзеге асырылуы тиіс.
9.2. Тасымалдау
124. Дәрілік заттарды сақтаудың талап етілетін жағдайлары бүкіл тасымалдау уақыты ішінде өндірушінің нұсқауларына немесе қаптамадағы ақпаратқа сәйкес сақталуы тиіс.
Тасымалдау процесінде температуралық режимнің бұзылуы немесе дәрілік заттардың бүлінуі секілді ауытқулар туындаған жағдайда олар туралы ақпарат жөнелтушіге және алушыға хабарлануы тиіс. Ауытқулар туындаған және осы факторларды тергеп-тексеру кезіндегі әсі-әрекеттер тәртібін белгілейтін рәсім әзірленуі және құжатпен ресімделуі тиіс. 
125. Дистрибьютор дәрілік заттарды тасымалдауға пайдаланылатын көлік құралдарының және жабдықтың олардың пайдалану мақсаттарына сәйкес болуын және дәрілік заттардың сапасын жоғалтуға немесе қаптаманың тұтастығын бұзуға алып келуі мүмкін жайсыз әсерлерден қорғау үшін тиісті түрде жиынтықталуы талаптарын қамтамасыз етуі тиіс.
126. Дәрілік заттарды тасымалдауға пайдаланылатын көлік құралы және оның жабдығы таза күйде ұсталуы және мүше мемлекеттердің заңнамасында белгіленген санитарлық нормалар талаптарына сәйкес қажеттілігіне қарай тазартудан және жинаудан өткізілуі тиіс. Дәрілік заттарды дистрибьюциялауға пайдаланылатын көлік құралдары мен жабдықтарды, тазарту және қауіпсіздік шараларын қоса алғанда, қызмет көрсету және пайдалану бойынша жазбаша рәсімдер әзірленуі тиіс.
127. Температураны бақылау қажеттілігін анықтау таңдап алынған бағыт бойынша дәрілік заттарды тасымалдаумен байланысты қауіптерді талдауға негізделуі тиіс. Тасымалдау процесінде көлік құралына немесе контейнерге орнатылған температураны бақылауға пайдаланылатын жабдық мүше мемлекеттердің заңнамасына сәйкес мерзімді техникалық қызмет көрсетуден, тексеруден және калибрлеуден өтуі тиіс.
128. Дәрілік заттармен жұмыс істеу кезінде мүмкіндігінше мамандандырылған көлік құралдары мен жабдықтарды пайдалану қажет. Егер мамандандырылмаған көлік құралдары мен жабдықтар пайдаланылатын болса, дәрілік заттардың сапасын сақтауды қамтамасыз ееттін рәсімдер жазбаша құжат нысанында әзірленуі және қабылдануы тиіс. 
129. Дәрілік заттар жеткізу құжаттарында көрсетілген мекенжай бойынша жеткізілуі және тікелей алушының үй-жайына тапсырылуы тиіс. Дәрілік заттар қандайда бір басқа үй-жайларда қалдырылмауы тиіс.
Жұмыстан тыс сағаттарда шұғыл жеткізулерді ұйымдастыру үшін құжатталған рәсімдер негізінде әрекет ететін мамандандырылған персонал тағайындалуы тиіс.
130. Үшінші тұлғалардың тасымалдауы осы бөлімнің 7-тарауында белгіленген талаптарды қамтитын шарт негізінде жүзеге асырылуы тиіс. Тасымалдау компаниялары дәрілік заттарды тасымалдау жағдайларына қойылатын талаптар туралы хабарлануы тиіс.
Дәрілік заттарды тасымалдау талаптарының сақталуына жауапкершілік дистрибьюторға жүктеледі.
131. Тасымалдау жүкті түсіру және жүкті тиеу бойынша операциялармен ілесіп жүргізілетін немесе транзиттік сақтауды қамтитын жағдайларда үй-жайлардың өндірістік ортасының тиісті жағдайларын және транзиттік қоймаларда сақтау қауіпсіздігін қамтамасыз ету қажет. Үй-жайлардың өндірістік ортасының бақылануы тиіс жағдайларына мыналар жатады: температуралық режим, жарықтандыру, ауаның ылғалдылығы және тазалық. 
Тасымалдаудың келесі кезеңінің алдында уақытша сақтау ұзақтығын қысқартуға арналған шаралар қабылдануы тиіс.
9.3. Ыдыс, қаптама және таңбалау
132. Дәрілік заттар олардың сапасына кері әсер етпейтін және сыртқы әсерден сенімді қорғалуын, соның ішінде контаминация мүмкіндігін болдырмауды қамтамасыз ететін тасымалдау ыдысында тасымалданады.
Тасымалдау ыдысын және қаптаманы таңдау дәрілік заттарды сақтау және тасымалдау жағдайларына қойылатын талаптарға, талап етілетін мөлшерін орналастыруға қажетті көлеміне, қоршаған орта температурасының болжамды ауытқуларына, кеден қоймаларында уақытша сақтауды қоса алғанда, тасымалдаудың болжамды ең көп ұзақтығына негізделуі тиіс. 
133. Дәрілік заттардың тиісті айналымын және қауіпсіздік деңгейін қамтамасыз ету үшін тасымалдау ыдысына осы дәрілік заттары бар тасымалдау ыдысын қолдану және сақтау бойынша талаптар туралы, сондай-ақ қажетті сақтандыру шаралары туралы қажетті ақпаратты қамтитын таңбалау түсіру қажет. Тасымалдау ыдысындағы ақпарат мазмұны мен оның шығу тегі көздеріне сәйкестендіру мүмкіндігін қамтамасыз етуі тиіс.
9.4. Ерекше қолдануды талап ететін дәрілік заттар
134.  Құрамында есірткі құралдары, психотроптық заттар және олардың прекурсорлары, улар (улы заттар) бар мүше мемлекеттердің заңнамасына сәйкес ерекше бақыланатын түрлерге жататын дәрілік заттар секілді осындай ерекше қолдануды талап ететін дәрілік заттарды тасымалдау кезінде дистрибьютор мүше мемлекеттердің заңнамалары талаптарына сәйкес қауіпсіз және заңға қайшы қолжетімділіктен қорғалған тасымалдау режимін қамтамасыз етуі тиіс. 
Атап көрсетілген дәрілік заттарды жеткізуге қатысты қосымша бақылау жүйелері құрылуы тиіс. Олар ұрланған жағдайда іс-әрекеттер тәртібін белгілейтін рәсім әзірленуі және құжатпен ресімделуі тиіс. Кез келген ұрлық жағдайлары құжатталуы тиіс.
135. Қауіпті (жоғары белсенді) және радиоактивті дәрілік заттар қорғалған, мамандандырылған және сенімді көлік құралдарымен тасымалдануы тиіс. Қабылданатын қауіпсіздік шаралары мүше мемлекеттердің заңнамасына және халықаралық шарттарға сәйкес келуі тиіс.
136.  Жылуға төзімсіз дәрілік заттарды тамысалдау кезінде тасымалдаудың талап етілетін жағдайларын қамтамасыз ету үшін арнайы жабдық немесе құрал (изотермиялық қаптама, контейнерлер), сондай-ақ талап етілетін температуралық режимді ұстап тұруды қамтамасыз ететін көлік құралдары пайдаланылуы тиіс.
Жылуға төзімсіз дәрілік заттарды тасымалдау процесінде температураны бақылау үшін пайдаланылатын талап етілетін температуралық режимді ұстап тұруды қамтамасыз ететін көлік құралдары мен жабдық мерзімді техникалық қызмет көрсетуден, тексеруден және калибрлеуден өтуі тиіс. Температуралық картаға түсіруге пайдалану параметрлері көрініс беретін жағдайларды сақтай және маусымдық ауытқуларды ескере отырып талдау жүргізу қажет.
Алушының сұратуы бойынша жылуға төзімсіз дәрілік заттарды сақтау және тасымалдау кезінде температуралық режимнің сақталуын растайтын деректер ұсынылуы тиіс.
137. Изотермиялық контейнерлердегі тоңазыту элементтері дәрілік заттармен тікелей жанасу болмайтындай етіп орналастырылуы тиіс. Персонал изотермиялық контейнерлерді дайындау бойынша рәсімдердің талаптарына (маусымдық ерекшеліктерді ескере отырып), сондай-ақ тоңазыту элементтерін қайта пайдалану талаптарына оқытылған болуы тиіс.
Жеткіліксіз салқындатылған тоңазыту элементтерін қайта пайдаланудың алдын алуға бағытталған шаралар әзірленуі тиіс. Салқындатылған және мұздатылған тоңазыту элементтерін тиісті физикалық оқшаулау қамтамасыз етілуі тиіс.
Жылуға төзімсіз дәрілік заттарды жеткізу процесі температураның маусымдық ауытқуларын бақылауды ескере отырып құжатталған рәсімде сипатталуы тиіс.

